EELNÕU

NARVA LINNAVOLIKOGU

MÄÄRUS

Sõidusoodustuste kehtestamine Narva linnas
Määrus kehtestatakse kohaliku omavalitsuse korralduse seaduse § 6 lõike 1, ühistranspordiseaduse § 13 lõike1 punkti 10, § 36 lõike 1 punkti 1 ja lõike 4 ning 5 alusel.
§ 1. Üldsätted
(1) Määrusega kehtestatakse sõidusoodustuse saamise tingimused ja kord Narva linna  bussiveol isikutele, kelle rahvastikuregistri järgne elukoht on Narva linn.
(2) Õigust soodustustele annab isikustatud ühiskaart või kiipkaart, mis  kehtivad ainult koos isikut tõendava dokumendiga.

(3) Sõidusoodustuste andmist korraldab ning selleks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).

§ 2. Soodussõit linna sisestel avalikel liinidel
(1) Linna sisestel avalikel liinidel omavad tasuta sõidu õigust: 

1) 66-aastased ja vanemad isikud
2) vähemalt 80% töövõimekaotusega ja raske puudega isikud
3) kuni 19-aastased (kaasaarvatud) põhikooli, gümnaasiumi või kutsekooli õpilased ajavahemikul 01. september- 20. juuni

4) puudega lapse saatjad
(2) Linna sisestel avalikel liinidel kehtestatakse järgmised sõidupileti soodushinnad:
	Ühekordne sõidupilet kuni 65-aastasele vanaduspensionärile (kuni 30 sõidupiletit kuus)
	0,37 eurot

	Kuusõidupilet kuni 65-aastasele vanaduspensionärile
	12,15 eurot

	Ühekordne sõidupilet 65-aastasele pensionärile, sügava puudega isiku või puudega lapse saatjale ja Ida-Eesti Pimedate Ühingu igakuises nimekirjas esitatud nägemispuudega isikutele (kuni 30 sõidupiletit kuus)
	0,25 eurot

	Kuusõidupilet 65-aastasele pensionärile, sügava puudega isiku või puudega lapse saatjale ja Ida-Eesti Pimedate Ühingu igakuises nimekirjas esitatud nägemispuudega isikutele
	7,7 eurot

	Kuusõidupilet 19-aastastele (kaasaarvatud) põhikooli, gümnaasiumi või kutsekooli õpilastele ajavahemikul 21.juuni-31.august
	6,4 eurot


§ 3. Soodussõit linnapiire ületavatel liinidel
(1) 66-aastased ja vanemad isikud, vähemalt 80% töövõimekaotusega ja raske puudega isikud ning puudega lapse saatjad omavad õigust soodustusele linnapiire ületavatel liinidel suuruses 0,5 eurot pileti maksumusest. 
(2) Õigus soodustusele kehtib tööpäeviti ajavahemikul 01.mai - 30. september avalikel liinidel nr 31, 36, 37, 38, 39, 41 ja 904 ning kommertsliinil nr 903.
(3) Liinil 903 soodustus kehtib Narva ja peatuse „Peeterristi suvilad“ vahelisel alal. Liinil 904 soodustus kehtib Narva ja peatuse „Ivuska suvilad“ või peatuse „Soldina raudteejaam“ vahelisel alal.  
(4) Liinidel nr 36, 37, 38, 39 ja 41 annab õigust soodustusele isikustatud ühiskaart.
(5) Liinidel nr 31, 903 ja 904 annab õigust soodustusele kiipkaart. 

(6) Kiipkaartide väljastamine ja liinidel nr 31, 903 ja 904 soodussõidu korraldamisega seotud kulude hüvitamine toimub Sotsiaalabiameti ja vedaja vahel sõlmitud lepingu alusel. 
§ 4. Rakendussätted

(1) Tunnistada kehtetuks Narva Linnavolikogu 23.03.2006 määrus nr 10 „Sõidusoodustuste kehtestamine Narva linna avalikul liiniveol“.
(2) Määrus jõustub seadusega sätestatud korras.
Aleksandr Jefimov
Linnavolikogu esimees
